***VZN vyvesené na úradnej tabuli, oficiálnej stránke obce, dňa: 30. 6. 2011***

**V Š E O B E C N E Z Á V Ä Z N É N A R I A D E N I E**

**obce Varhaňovce**

**č. 3/2011**

***o poplatkoch***

*Obecné zastupiteľstvo obce Varhaňovce v zmysle § 6 ods. 1, § 11 ods. 4 písm. g zákona SNR č. 369/1990 Zb. o obecnom zriadení v znení neskorších predpisov,*

*vydáva pre obec Varhaňovce toto:*

Všeobecne záväzné nariadenie (ďalej len "VZN")

**čl. 1/ úvodné ustanovenia**

Obec Varhaňovce bude okrem poplatkov uvedených v zákone o správnych poplatkoch 145/1995 Z. z. v znení neskorších predpisov, poplatkov uvedených v ďalších VZN obce ,bude vyberať poplatky aj za úkony, služby, konania uvedené v tomto VZN.

**čl. 2) Predmet správnych poplatkov**

Predmetom poplatkov sú úkony , služby a konania obce Varhaňovce, , ktoré sú uvedené v tomto VZN

**čl. 3) poplatník**

Poplatníkom je právnická osoba alebo fyzická osoba, ktorá dala podnet na úkon alebo konanie.

Ak je poplatníkov niekoľko, sú povinní zaplatiť poplatok spoločne a nerozdielne**.**

**čl. 4) Oslobodenie od poplatkov**

1. Od poplatkov sú oslobodené úkony a konania vykonané a uskutočnené v dôsledku živelnej   pohromy , ohrozenia života, zdravia a majetku

2. Obec a jej organizácie

3. V prípadoch uvedených v „čl. 4“ tohto VZN a v ďalších odôvodnených prípadoch  o oslobodení od poplatkov rozhoduje starosta obce.

**čl. 5) Sadzby a platenie poplatkov**

1. Sadzby poplatkov sú určené v sadzobníku pevnou sumou.

2. Poplatky sa platia v Eurách .

3. Poplatky sa platia prevodom z účtu alebo poštovým poukazom na účet Obce

    Varhaňovce 206 27572/0200 alebo v hotovosti do pokladne  Obce Varhaňovce

4. Poplatky sú splatné pri podaní, ktoré smeruje k vykonaniu úkonu alebo k uskutočneniu konania, ak pri jednotlivých položkách sadzobníka nie  je ustanovené inak. Podaním vzniká     zároveň poplatková povinnosť. Ak nebol poplatok zaplatený pri podaní  alebo v určenej   sume, obec úkon nevykoná ani nezačne konanie. Proti rozhodnutiu o zastavení konania pre nezaplatenie poplatku alebo sa nemožno odvolať.

**čl. 6) Vrátenie poplatku**

1. Obec Varhaňovce vráti poplatok v plnej výške, ak sa nemohol vykonať úkon alebo uskutočniť konanie bez zavinenia poplatníka alebo ak bol poplatok zaplatený bez toho, aby bol na  to poplatník povinný.

2. Obec Varhaňovce vráti sumu, o ktorú poplatník zaplatil viac, než bol povinný .

3. Poplatok podľa odseku 1 a preplatok podľa odseku 2 vráti obec Varhaňovce  najneskôr do 30 dní odo dňa, keď zistil, že sa má poplatok alebo preplatok vrátiť.

4. Ak sa úkon nevykonal alebo konanie sa neuskutočnilo z dôvodov na strane poplatníka, obec Varhaňovce môže na žiadosť poplatníka rozhodnúť o vrátení poplatku, najviac však vo    výške 65% zo zaplateného poplatku. Poplatok, ktorý sa  má vrátiť, sa zaokrúhľuje   na celé Eurá nadol. Poplatník musí o vrátenie poplatku písomne požiadať.

    vrátiť,  
**čl. 7) doručenie a lehoty**

1. Obec Varhaňovce doručuje písomnosti do vlastných rúk

2. Lehota začatia konania je určená v zmysle príslušného zákona

**čl. 8) služby a úkony - cenník poplatkov**

***a/  Vyhlásenie v miestnom Rozhlase***- 3,- Eur

***b/  Kopírovanie***

*čiernobiele* **-** jednostranné - 0,10,- Eur

- obojstranné - 0,12,- Eur

*farebne* **-** jednostranné - 0,17,- Eur

- obojstranné - 0,22,- Eur

***c/ poskytnutie možnosti telefonovania* -** trvanie hovoru do dvoch minút,

cena poplatku sa aritmeticky načítava za každé ďalšie minúty

**- na pevnú linku - 0,40,- Eur**

**- na mobil - 0,60,- Eur**

**- zahraničie - 0,80, Eur**

***d/ schválenie zmeny predajného času*** - 1,00,- Eur

***e/ povolenie na uskutočnenie verejného kultúrneho podujatia*** – 0,50,- Eur

***f/ schválenie trhového miesta* –** 1,00, - Eur , za každú začatú hodinu

***g/ stavebné poplatky – Ohlásenie stavebnému úradu, spojené s ústnym pojednávaním a obhliadkou stavby***

1. Jednoduchá stavba do 25 m2, jej nadstavba alebo prístavba, drobná stavba

– 10,00,- Eur

2. Vodovodná, plynová, kanalizačná, elektrická prípojka - 10,00, - Eur

3. Stavebné úpravy a udržiavacie práce - 10, 00,- Eur

4. Vodná stavba a povolenie na odber podzemných vôd - 10,00,- Eur

5. Garáže za každé miesto do 25 m2 - 15,00,- Eur

**čl. 9) Účtovanie poplatkov**

Obec Varhaňovce  je povinný viesť účtovanie poplatkov za vykonané služby alebo úkony v zmysle Zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov a Zákona č.431/2002 Z. z. o účtovníctve.

**čl. 10) záverečné ustanovenia**

Toto Všeobecné záväzné nariadenie nadobúda účinnosť po pätnástich dňoch od schválenia v obecnom zastupiteľstve

Toto všeobecné záväzné nariadenie obce bolo schválené na 4. zasadnutí obecného zastupiteľstva dňa 28.6.2011 uznesením č. .....................

Anton Štefko

starosta obce